73-årig mand fra Hals er blevet en million kroner rigere.

I sidste uge blev tilværelsen forsødet for en 73-årig mand og hans kone fra Hals. Da telefonen en dag ringede, var det en medarbejder fra Danske Spil, der kunne fortælle, at ægteparret var blevet en million kroner rigere. Det skriver tv2.dk. - Jeg blev ydmyg og rørt. Tænk, at det sker for lige præcis os. Det var en meget speciel fornemmelse at logge på netbank og se, at der står over en million kroner på min konto, siger Erik Elgaard til tv2.dk. Men Erik Elgaard og konen skal nu ikke selv fornøje sig med alle pengene. For fire år siden solgte de deres hus og slyttede i stedet permanent i sommerhus. Rejser bliver der heller ingen af, da konen Inger har dårlig ryg. Derfor kommer deres søn og børnebørn til at nyde godt at gevinsten. - Jeg er rigtig glad for, at vi kan hjælpe dem økonomisk. De skal, for eksempel, til at renovere deres hus, og det har vi besluttet, at vi vil betale, siger Erik Elgaard.